Για άλλα άτομα με το ίδιο όνομα, δείτε: Άγις.  

Ο **Άγις Β΄** (; - 401 π.Χ.) ήταν βασιλιάς της αρχαίας Σπάρτης (427/426 - 401 π.Χ.), γιος του Αρχιδάμου Β΄ και της πρώτης συζύγου του Λαμπιτούς. Ήταν 18ος από το γένος των Ευρυποντιδών.

Βιογραφία
---------

### Ανάρρηση στο θρόνο

Ο Άγις Β΄ ανέβηκε στο θρόνο όταν ο Πελοποννησιακός Πόλεμος βρισκόταν στην πρώτη, αμφίρροπη φάση του, όταν οι αντίπαλοι αναμετρούσαν τις δυνάμεις τους, ενίσχυαν τις συμμαχίες τους και μη μπορώντας να εκβιάσουν αποφασιστικό αποτέλεσμα, περιορίζονταν σε έναν πόλεμο δολιοφθοράς.

Το 426, ακολουθώντας την πολεμική παράδοση που ξεκίνησε ο πατέρας του, επιχείρησε την πρώτη εισβολή στην Αττική για να λεηλατήσει τη χώρα, αλλά οι σεισμοί, που εκείνο τον καιρό, έπλητταν την ανατολική Στερεά Ελλάδα, τον ανάγκασαν να σταματήσει στον Ισθμό και να επιστρέψει στη Λακωνία, όπου επίσης είχε συμβεί σεισμός.

Το επόμενο έτος (425) επανέλαβε την εκστρατεία και ο στρατός του λεηλάτησε επί 15 ημέρες την αττική γη. Ο σύντομος χρόνος της παραμονής του στην Αττική οφειλόταν στα γεγονότα της Πύλου. Οι Αθηναίοι είχαν κατορθώσει να εγκαταστήσουν ένα μικρό προγεφύρωμα στην ακτή της, πράγμα που απειλούσε άμεσα τη Σπάρτη και ενθάρρυνε τους Μεσσήνιους να αποτινάξουν το σπαρτιατικό ζυγό. Όταν ο Άγις επέστρεψε εσπευσμένα στη Σπάρτη, πήρε δραστήριες αποφάσεις. Ανακάλεσε αμέσως από την Κέρκυρα τις τριήρεις που βρίσκονταν εκεί για την προστασία των ολιγαρχικών, και διέταξε τους στρατηγούς της Σπάρτης να καταστρέψουν το επικίνδυνο προγεφύρωμα. Όμως τα πράγματα στάθηκαν ευνοϊκά προς τους Αθηναίους, που όχι μόνο διατήρησαν τις θέσεις τους αλλά τελικά κατέλαβαν και τη Σφακτηρία, όπου είχαν αποβιβαστεί 420 Σπαρτιάτες, για να τους αποκόψουν την έξοδο προς τη θάλασσα, αιχμαλωτίζοντας τους 292 από αυτούς και σκοτώνοντας τους υπόλοιπους. Η Σπάρτη κλονίστηκε. Το γόητρό της αποκατέστησε εν μέρει ο Βρασίδας, που εκστρατεύοντας στη Μακεδονία, κατόρθωσε, άλλοτε με τη βία, άλλοτε με την πειθώ, να απογυμνώσει την Αθήνα από τις υποτελείς της πόλεις του Βορρά. Όταν ο Κλέων και ο Βρασίδας σκοτώθηκαν και για τις δύο πόλεις σήμανε η ώρα της ειρήνης. Οι βασιλείς της Σπάρτης Άγις και Πλειστοάνακτας ήταν ανάμεσα σε αυτούς που με όρκο συνομολόγησαν τη Νικίειο Ειρήνη και τις Πεντηκοντούτεις Σπονδές. Αλλά σύντομα η Σπάρτη αναγκάστηκε να επαναλάβει τον πόλεμο. Οι παλιοί αντίπαλοί της, οι Αργείοι, συμμάχησαν με τους κατοίκους της Μαντινείας και της Ηλείας, γεγονός που απειλούσε τη Σπάρτη.

Το 419/418 οι Αθηναίοι και οι Αργείοι επιτέθηκαν εναντίον της Επιδαύρου. Ο Άγις προσπάθησε ν' αποτρέψει τους κινδύνους και ν' απαλύνει την ήττα των Σπαρτιατών στη Σφακτηρία. Στη Μαντίνεια νίκησε τους Αργείους, τους Αθηναίους, και τους Μαντινείς, που υποχρεώθηκαν να υπογράψουν πενταετή συνθήκη με τους Σπαρτιάτες.

### Εισβολή στην Αττική

Το 413 π.Χ. ο Άγις εισέβαλε πάλι στην Αττική και, όπως τον είχε συμβουλεύσει ο Αλκιβιάδης, κυρίεψε το φρούριο της Δεκέλειας και εγκαταστάθηκε εκεί, αποτελώντας μια μόνιμη πλέον απειλή για την πόλη της Αθήνας. Όπως χαρακτηριστικά γράφει ο Θουκυδίδης (VII, 27, 4): "Προηγουμένως οι εισβολές ήταν σύντομες και δεν εμπόδιζαν (τους Αθηναίους) να καρπώνονται τα χωράφια τους τον υπόλοιπο χρόνο. Τότε όμως, επειδή οι εχθροί εγκαταστάθηκαν μόνιμα και λεηλατούσαν τη γη... και επειδή ήταν παρών και ο ίδιος ο βασιλιάς των Λακεδαιμονίων Άγις, που είχε πάρει πολύ σοβαρά τον πόλεμο, οι Αθηναίοι πάθαιναν μεγάλες ζημίες...".

Μετά την ήττα των Αθηναίων στη ναυμαχία των Αιγός Ποταμών το 405 π.Χ. και τον κατάπλου του σπαρτιατικού στόλου με τον Λύσανδρο  στον Πειραιά, ο Άγις Β' πολιόρκησε συστηματικά από την ξηρά την Αθήνα, έως την παράδοσή της το 404 π.Χ.

Τέλος νίκησε τους Ηλείους και επιστρέφοντας από τους Δελφούς πέθανε το 401. Από τη σύζυγό του Τιμαία είχε γιο τον Λεωτυχίδη, που όμως οι Σπαρτιάτες πίστευαν ότι ήταν της Τιμαίας και του Αλκιβιάδη. Έτσι ο στρατηγός Λύσανδρος δεν δυσκολεύτηκε να τους πείσει να εκλέξουν διάδοχο τον αδελφό του Αγησίλαο Β'.

Τα χρόνια (411, 409) επίσης εισέβαλε στην Αθήνα πολλές φορές με μεγάλη επιτυχία.

Πηγές
-----

* *Πάπυρος Λαρούς Μπριτάννικα'*,τόμος 1,Εκδοτικός Οίκος Πάπυρος,1997

Παραπομπές
----------

1. ↑  Thucydides Hist. Historiae
Book 4, chapter 2, section 1, line 3

Ὑπὸ δὲ τοὺς αὐτοὺς χρόνους τοῦ ἦρος, πρὶν τὸν σῖτον
ἐν ἀκμῇ εἶναι, Πελοποννήσιοι καὶ οἱ ξύμμαχοι ἐσέβαλον ἐς
τὴν Ἀττικήν (ἡγεῖτο δὲ Ἆγις ὁ Ἀρχιδάμου Λακεδαιμονίων
βασιλεύς), καὶ ἐγκαθεζόμενοι ἐδῄουν τὴν γῆν.
2. ↑  Thucydides Hist. Historiae
Book 4, chapter 8, section 6, line 1
[..] προσδεχόμενοι δὲ καὶ τὴν ἀπὸ
τῆς Ζακύνθου τῶν Ἀττικῶν νεῶν βοήθειαν ἐν νῷ εἶχον, ἢν
ἄρα μὴ πρότερον ἕλωσι, καὶ τοὺς ἔσπλους τοῦ λιμένος
ἐμφάρξαι, ὅπως μὴ ᾖ τοῖς Ἀθηναίοις ἐφορμίσασθαι ἐς
αὐτόν. ἡ γὰρ νῆσος ἡ Σφακτηρία καλουμένη τόν τε
λιμένα παρατείνουσα καὶ ἐγγὺς ἐπικειμένη ἐχυρὸν ποιεῖ καὶ
τοὺς ἔσπλους στενούς, τῇ μὲν δυοῖν νεοῖν διάπλουν κατὰ τὸ
τείχισμα τῶν Ἀθηναίων καὶ τὴν Πύλον, τῇ δὲ πρὸς τὴν
ἄλλην ἤπειρον ὀκτὼ ἢ ἐννέα·[...]
3. ↑  Πλούτ. Λυσ. ΙΔ.
4. ↑  Ξενοφ. Ελλ. Α, 1, Β,2
5. ↑  Xenophon Hist. Hellenica
Book 3, chapter 3, section 1, line 1
[...]
Μετὰ δὲ τοῦτο Ἆγις ἀφικόμενος εἰς Δελφοὺς καὶ τὴν
δεκάτην ἀποθύσας, [...]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βασιλείς της αρχαίας Σπάρτης και Λακωνίας |
| --- |
|  |
| Λελεγίδες | 
* Λέλεγας
* Μύλης
* Ευρώτας
 |  |
|  |
| Λακεδαιμονίδες | 
* Λακεδαίμονας
* Αμύκλας
* Άργαλος
* Κυνόρτας
* Περιήρης
* Οίβαλος
* Ιπποκόων
* Τυνδάρεως
 |
|  |
| Ατρείδες | 
* Μενέλαος
* Ορέστης
* Τισαμενός
* Δίων
 |
|  |
| Ηρακλείδες | 
* Αριστόδημος
* Θήρας (αντιβασιλέας)
 |
|  |
| Αγιάδες | 
* Ευρυσθένης
* Άγις Α΄
* Εχέστρατος
* Λαβώτας
* Δόρυσσος
* Αγησίλαος Α΄
* Αρχέλαος
* Τήλεκλος
* Αλκαμένης
* Πολύδωρος
* Ευρυκράτης
* Ανάξανδρος
* Ευρυκρατίδας
* Λέων
* Αναξανδρίδας Β΄
* Κλεομένης Α΄
* Λεωνίδας Α΄
* Πλείσταρχος
* Πλειστοάναξ
* Παυσανίας
* Αγησίπολις Α΄
* Κλεόμβροτος Α΄
* Αγησίπολις Β΄
* Κλεομένης Β΄
* Αρεύς Α΄
* Ακρότατος
* Αρεύς Β΄
* Λεωνίδας Β΄
* Κλεόμβροτος Β΄
* Κλεομένης Γ΄
* Αγησίπολις Γ΄
 |
|  |
| Ευρυποντίδες | 
* Προκλής
* Σόος
* Ευρυπών
* Πρύτανις
* Πολυδέκτης
* Εύνομος
* Χάριλλος
* Νίκανδρος
* Θεόπομπος
* Αναξανδρίδας Α΄
* Ζευξίδαμος
* Αναξίδαμος
* Αρχίδαμος Α΄
* Αγασικλής
* Αρίστων
* Δημάρατος
* Λεωτυχίδας
* Αρχίδαμος Β΄
* Άγις Β΄
* Αγησίλαος Β΄
* Αρχίδαμος Γ΄
* Άγις Γ΄
* Ευδαμίδας Α΄
* Αρχίδαμος Δ΄
* Ευδαμίδας Β΄
* Άγις Δ΄
* Ευδαμίδας Γ΄
* Αρχίδαμος Ε΄
* Ευκλείδας
* Λυκούργος
* Πέλοψ
 |
|  |
| Άλλοι | 
* Μαχανίδας
* Νάβις
* Λακωνικός
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαία Σπάρτη |
| --- |
|  |
| Ιστορία | 
* Ιστορία της Σπάρτης
* Κάθοδος των Δωριέων
* Πρώτος Μεσσηνιακός Πόλεμος
* Δεύτερος Μεσσηνιακός Πόλεμος
* Σπαρτιατική Συμμαχία
* Σεισμός του 464 π.Χ.
* Μηδικοί Πόλεμοι
* Συνωμοσία του Κινάδωνα
* Πελοποννησιακός Πόλεμος
* Σπαρτιατική ηγεμονία
* Κορινθιακός Πόλεμος
* Χρεμωνίδειος Πόλεμος
* Κοινό των Ελευθερολακώνων
 |  |
|  |
| Πολιτεία | 
* Μεγάλη Ρήτρα
* Βασιλείς
* Έφοροι
* Γερουσία
* Απέλλα
 |
|  |
| Κοινωνία | 
* Όμοιοι
* Περίοικοι
* Είλωτες
* Νεοδαμώδεις
* Μόθακες
* Τρόφιμοι
* Υπομείονες
* Κοινωνική θέση γυναικών
 |
|  |
| Στρατός | 
* Αγωγή
* Κρυπτεία
* Φάλαγγα
* Μόρα
* Οπλίτης
 |
|  |
| Πολιτισμός | 
* Λακωνική τέχνη
* Μέλανας ζωμός
* Συσσίτια
* Παιδεραστία
* Ξενηλασία
* Καιάδας
* Βίβασις
* Λακωνοφιλία
* Λακωνισμός
 |
|  |
| Αθλητισμός | 
Αγώνες σφαιροβολίας |
|  |
| Θρησκεία | 
* Διόσκουροι
* Μενέλαος
* Ωραία Ελένη
* Ηρακλής
* Ιερό Ορθίας Αρτέμιδος
* Κάρνεια
* Γυμνοπαιδίες
* Υακίνθια
* Διαβατήρια
* Λεωνίδεια
* Ταινάρια
* Τιθηνίδια
 |
|  |
| Αποικίες | 
* Θήρα
* Λάπαθος
* Σέλγη
* Τάρας
 |
|  |
| Πρόσωπα | 
* Λυκούργος
* Χίλων
* Λεωνίδας
* Λύσανδρος
* Ευρυβιάδης
* Κλεομένης Α'
* Δημάρατος
* Κλεομένης Γ'
* Παυσανίας
* Αγησίλαος Β'
* Άγις Β΄
* Νάβις
* Τυρταίος
* Πλειστοάναξ
* Γύλιππος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 30912464
* LCCN: n83122696
* SUDOC: 125129971

 |

 |